Paolo is Francesca (trutca ke Ingres)

Paolo is Francesca ~ Paolo et Francesca (FR)

Paolo is Francesca ( francavon Paolo et Francesca ) tir trutca tollumafa gu 48 × 39 cm-, i puntalingeks keve stama skuyun gan  Jean-Auguste-Dominique Ingres francaf lingesik bak 1819. Koe Beaux-arts tcilaxe ke Angers koe Franca re tigir.


Paolo is Francesca tir enk dem trutca skuyuna wali 1814 is 1819. Bata watsa tir male pak icde kusto koe Lorafa Buska suterot ke Dante Alighieri. Do Aguntara ke Raffaello trutca, tir tan taneaf yovaks ke Ingres va lingeks vas Troubadour martig.

Nakila va bareaf koredik koplekur, i va Gianciotto giso va dug is onseso va toloy fertik.
Ke peroy grupen siatos, tel ke Beaux-Arts tcila ke Angers wetce tela kotunafa zo torigir. Yambik va vola ke Paolo al iltazukar, tulon va deera va berga kimbasa va pinta tigisa koe ara trutca ke Ingres ( Zeus is Tetis ). Kabduuca ke fum is skura va gutof pinteem isu bluctef va lingeropa ke lenteuropaf Dimblirugal denon vuested.

 Dere rupec 

 Stragela 
 Daniel Ternois, Ingres, Paris, Fernand Nathan, 1980 (ISBN 2-09-284-557-8)
 Robert Rosenblum, Ingres, Paris, Cercle d'Art, coll. « La Bibliothèque des Grands Peintres », 1986 (ISBN 2-7022-0192-X)

|style="vertical-align: top;"|

|}

Paolo is Francesca (trutca)
Paolo is Francesca (trutca)